En garage udbrændte onsdag aften i Hirtshals. Der skal nu laves tekniske undersøgelse for at finde frem til, om branden var påsat.

Onsdag aften omkring klokken 23.15 blev Falcks brandvæsen i Hirtshals kaldt ud til en brand i en garage på Park Allé i Hirtshals. Garagen udbrændte ifølge Nordjyllands Politi mere eller mindre. De første undersøgelser tyder på, at der var flere arnesteder til branden, og derfor skal der nu foretages yderligere tekniske undersøgelser på stedet, for at finde frem til om branden var påsat. Husets beboer var beruset, men kom ikke noget til under branden.